Ministru kabineta noteikumu „Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”[[1]](#footnote-1) (turpmāk – MK noteikumi Nr.75) (izsludināti Valsts sekretāru sanāksmē 13.10.2016. (VSS–968) un iesniegti Valsts kancelejā 10.01.2017.).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – pasākums) ietvaros projektam pieejamo maksimālo kopējo finansējumu (tai skaitā Eiropas Sociālā fonda finansējumu un valsts budžeta finansējumu), pasākuma ietvaros sasniedzamos uzraudzības rādītājus, kā arī pasākuma īstenošanas nosacījumus.Saskaņā ar Nodarbinātības valsts aģentūras (turpmāk – NVA) datiem 2016. gada jūnija beigās Latvijā 30,5% (no kopējā reģistrēto bezdarbnieku skaita) jeb 23,8 tūkstoši bezdarbnieku bija bez darba 12 mēnešus un ilgāk. Kopumā ilgstošo bezdarbnieku skaitam ir tendence samazināties, proti, gada laika ilgstošo bezdarbnieku īpatsvars ir samazinājies indikatīvi par 0,7% (jeb 1,3 tūkstošiem ilgstošo bezdarbnieku) procentiem, t.i., 2015. gada jūnija beigās NVA uzskaitē ir bijuši indikatīvi 25,1 tūkstoši ilgstošie bezdarbnieki (aptuveni 31,2% no kopējā reģistrēto bezdarbnieku skaita). Saskaņā ar NVA datiem vairāk nekā puse (51,7%) no reģistrētajiem bezdarbniekiem ar invaliditāti ir ilgstošie bezdarbnieki (vidējais bezdarba ilgums 394 dienas ~ 1,1 gads). Ņemot vērā iepriekš minēto, tai skaitā, lai mazinātu pastāvošo bezdarba līmeni (īpaši bezdarbniekiem ar invaliditāti) un veicinātu mērķa grupu bezdarbnieku iekļaušanos sabiedrībā un iekārtošanos pastāvīgā darbā, ir nepieciešama aktīvāka bezdarbnieku iesaiste aktīvajos nodarbinātības pasākumos, piemēram, pasākumos noteiktām personu grupām (9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – SAM 9.1.1.1) ietvaros), kas paredz bezdarbnieku nodarbināšanu valsts līdzfinansētajās (subsidētajās) darbavietās.SAM 9.1.1.1. ietvaros veicot situācijas analīzi, secināts, ka saglabājas augsts mērķa grupai atbilstošo bezdarbnieku skaits, kuri vēlas strādāt subsidētajās darba vietās (tai skaitā ir augsts bezdarbnieku ar invaliditāti pieprasījums pēc atbalsta pasākumiem/pakalpojumiem) un laika periodā no 2017.–2020. gadam pasākumā papildus var iesaistīt indikatīvi 655 bezdarbniekus ar invaliditāti (vidēji gadā plānots iesaistīt līdz 164 bezdarbniekiem ar invaliditāti), kam nepieciešami papildus indikatīvi 8 013 565 *euro*.Pasākuma ietvaros NVA (turpmāk – finansējuma saņēmējs) īsteno projektu “Atbalsts ilgstošajiem bezdarbniekiem” (turpmāk – projekts), kura mērķis ir veicināt ilgstošo bezdarbnieku iekārtošanos piemērotā pastāvīgā darbā vai piemērotā izglītībā/apmācībā, mazinot sociālās atstumtības riskus.Balstoties uz projekta iepirkuma “Psihologu un psihoterapeitu individuālās un grupu konsultācijas” rezultātiem, pārrēķinātas pakalpojuma izmaksas (līdz ar to izmaksas ir zemākas nekā projektā tika sākotnēji plānots), kā arī samazināts sākotnēji plānotais mērķa grupas bezdarbnieku konsultāciju skaits, t.i., šobrīd vidēji vienam mērķa grupas bezdarbniekam paredzētas 3 stundas psihologa konsultācijas un 2 stundas psihoterapeita konsultācijas (iepriekš tika paredzētas vidēji 11 stundas psihologu un psihoterapeitu konsultācijas). Izmaiņas (psihoterapeitu un psihologu konsultācijas) balstītas uz finansējuma saņēmēja iepriekšējo pieredzi psihologu un psihoterapeitu konsultāciju nodrošināšanā (atbilstoši statistikas datiem par 2014.gadu, 2015.gadu un 2016.gada pirmajiem septiņiem mēnešiem vidēji viens bezdarbnieks ir saņēmis 1–3 psihologa konsultācijas un 1–2 psihoterapeita konsultācijas).Ņemot vērā iepriekš minēto, tai skaitā veicot kopējo situācijas analīzi, secināts, ka veidojoties finansējuma ietaupījumam (pakalpojumu izmaksas ir zemākas nekā sākotnēji plānots) efektīvāk finansējumu ir pārdalīt SAM 9.1.1.1. (kur saglabājas augsts mērķa grupai atbilstošo bezdarbnieku skaits, kuri vēlas strādāt subsidētajās darba vietās), lai SAM 9.1.1.1. ietvaros iesaistītu papildu bezdarbniekus ar invaliditāti, tādējādi veicinot bezdarbnieku ar invaliditāti integrāciju darba tirgū, tai skaitā mazinot pastāvošo bezdarba līmeni. Veicot finansējuma pārdali SAM 9.1.1.1., pasākuma (projekta) ietvaros atbalstāmās darbības (atbalsta pakalpojumi) tiks īstenotas esošā (plānotā) finansējuma ietvaros.Ņemot vērā iepriekš minēto situācijas raksturojumu, tai skaitā augsto bezdarbnieku ar invaliditāti iesaisti (vēlmi iesaistīties) SAM 9.1.1.1., ir nepieciešams veikt atbilstošus grozījumus MK 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – MK noteikumi Nr.468), tai skaitā:**1)** **samazināt pasākuma ietvaros projektam pieejamo maksimālo kopējo finansējumu** (tai skaitā, Eiropas Sociālā fonda finansējumu un valsts budžeta finansējumu) (*MK noteikumu projekta 4.punkts*). Projektam pieejamais maksimālais kopējais attiecināmais finansējums samazināts par 8 013 565 *euro* (no 40 043 677 *euro* uz 32 030 112 *euro*). Finansējums (8 013 565 *euro* apmērā) tiks pārdalīts SAM 9.1.1.1 bezdarbnieku ar invaliditāti atbalstam integrācijai darba tirgū (ņemot vērā augsto bezdarbnieku ar invaliditāti vēlmi iesaistīties projektā);**2)** **precizēt pasākuma ietvaros sasniedzamos uzraudzības rādītājus** *(MK noteikumu projekta 3.punkts),* tai skaitā:**2.1)** samazināt (pārdalot uz SAM 9.1.1.1) sertificēto izdevumu apjomu par 1 146 000 *euro* (no 13 972 513 *euro* uz 12 826 513 *euro*) (finanšu rādītājs). Finanšu rādītāja izmaiņas negatīvi neietekmēs projekta iznākuma un rezultāta rādītāja sasniegšanu;- precizēt sasniedzamo iznākuma rādītāju, samazinot pasākumā iesaistīto bezdarbnieku, tostarp ilgstošo bezdarbnieku skaitu, t.i., līdz 31.12.2018. pasākumā iesaistīti 9782 (iepriekš 10 110) bezdarbnieki, savukārt līdz 31.12.2023. pasākumā iesaistīti 19 345 (iepriekš 20 000) bezdarbnieki, tostarp ilgstošie bezdarbnieki.Viena mērķa grupas bezdarbnieka (vienas iznākuma rādītāja vērtības) indikatīvās pakalpojumu izmaksas, balstoties uz prognozētajām un faktiskajām izmaksām:- motivācijas programma darba meklēšanai un sociālā mentora pakalpojumi – 900 *euro* (19 345 iesaistītie);- transporta izdevumi nokļūšanai uz ārstniecības iestādi un atpakaļ – 27,61 *euro* (6 700 iesaistītie);- profesionālās piemērotības noteikšana – 125,55 *euro* (1800 iesaistītie);- narkologa atzinums – 30  *euro* (1 850 iesaistīto);- atbalsta pasākumi bezdarbniekiem ar atkarības problēmām (kodēšana – 595  *euro* (185 iesaistītie), Minesotas programma –573,44  *euro* (1665 iesaistītie), psihologa konsultācijas (vidēji 4 konsultācijas bezdarbniekam) – 60,56 *euro* (10 750 iesaistītie), psihoterapeita konsultācijas (vidēji 4 konsultācijas) – 109,72  *euro* (8 000 iesaistīto), veselības pārbaudes – 40,94 *euro* (3 000 iesaistītie).Aprēķinā netiek iekļautas izmaksas projekta administrēšanai un īstenošanas personāla izmaksas;**2.2)** precizēt līdz 31.12.2023. sasniedzamos rezultāta rādītājus:**2.2.1)** samazinot pasākuma dalībnieku skaitu (no 1242 uz 875), kas iesaistīti nodarbinātībā vai pašnodarbinātībā pēc pasākuma pabeigšanas;**2.2.2)** samazināt pasākuma dalībnieku skaitu (no 4246 uz 4108), kas sešu mēnešu laikā pēc dalības pasākumā ir izglītībā/apmācībā, kvalifikācijas ieguvē vai ir nodarbināti, tostarp pašnodarbināti;**3)** **precizēt pasākuma mērķa grupu, tai skaitā veikt attiecīgus grozījumus, lai nodrošinātu** **tiesību aktu saskaņotību** *(MK noteikumu projekta 1., 2., 5., 6., 7. un 9.punkts)*.Atbilstoši Labklājības ministrijas rosinātajiem grozījumiem MK noteikumos Nr.75, kā arī atbilstoši likumprojektam “Grozījumi Sociālo pakalpojumu un sociālās palīdzības likumā”[[2]](#footnote-2) (kas paredz, ka Sociālās integrācijas valsts aģentūra nosaka profesionālo piemērotību bezdarbniekiem, kuri bijuši bez darba vismaz 12 mēnešus un saņēmuši NVA nosūtījumu uz profesionālās piemērotības noteikšanu) precizēt MK noteikumus Nr.468, nosakot, ka tiesības (projekta ietvaros) saņemt profesionālās piemērotības noteikšanas pakalpojumu (nodrošinās Sociālās integrācijas valsts aģentūra atbilstoši MK noteikumiem Nr.468, kā arī atbilstoši MK noteikumiem Nr.75) ir NVA reģistrētajiem bezdarbniekiem darbspējas vecumā, kuri bijuši bez darba vismaz 12 mēnešus un saņēmuši NVA nosūtījumu uz profesionālās piemērotības noteikšanu (šobrīd MK noteikumi Nr.468 paredz tiesības saņemt profesionālās piemērotības noteikšanas pakalpojumu NVA reģistrētajiem bezdarbniekiem darbspējas vecumā, ja tiem ir noteikta invaliditāte vai prognozējama invaliditāte).Ņemot vērā iepriekš minēto, ierosinātie grozījumi paredz precizēt MK noteikumus Nr.468, svītrojot 3.3.apakšpunktu (analoģiski grozījumi ierosināti MK noteikumos Nr.75), t.i., no pasākuma mērķa grupas svītroti bezdarbnieki ar invaliditāti un prognozējamo invaliditāti, kuri bijuši bez darba vismaz 12 mēnešus un kuri vismaz vienu reizi atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem un atteikums pamatots ar invaliditāti.Papildus Labklājības ministrijas rosinātie grozījumi MK noteikumos Nr.75 paredz, ka projekta ietvaros NVA nosūtījumu uz profesionālās piemērotības noteikšanu izsniedz: - bezdarbniekiem ar invaliditāti vai prognozējamu invaliditāti;- bezdarbniekiem ar garīga rakstura traucējumiem;- bezdarbniekiem, kuri padziļinātajā veselības pārbaudē (MK noteikumu Nr.468 16.2.apakšpunktā minētā atbalstāmās darbības ietvaros) saņēmuši rekomendāciju veikt profesionālās piemērotības noteikšanu.Ierosināto grozījumu rezultātā tiks palielināta iespēja saņemt profesionālās piemērotības pakalpojumu ne tikai bezdarbniekiem ar invaliditāti vai prognozējamu invaliditāti, bet arī citiem bezdarbniekiem. Tādējādi tiks veicināta efektīvāka bezdarbnieku integrācija darba tirgū, piemeklējot veselības stāvoklim un gūtajām iemaņām atbilstošāko darba vietu.Paplašinot personu loku (mērķa grupu), indikatīvi netiks ietekmēts atbalsta pasākumā (profesionālās piemērotības pakalpojumā) iesaistīto personu skaits, kā arī atbalsta pasākumam nepieciešamais finansējums. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē finansējuma saņēmēju, jo tas paredz precizēt pasākuma ietvaros projektam pieejamo maksimālo kopējo finansējumu, sasniedzamos uzraudzības rādītājus un pasākuma īstenošanas nosacījumus.Izvērtējot ierosināto grozījumu ietekmi uz finansējuma saņēmēju, tai skaitā ņemot vērā iepriekš minēto, pēc MK noteikumu spēkā stāšanās tiks ierosināts veikt attiecīgus grozījumus projektā.MK noteikumu projekts neietekmē (nemaina) darbības programmas „Izaugsme un nodarbinātība” 9. prioritārā virziena “Sociālā iekļaušana un nabadzības apkarošana” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” kopējo pieejamo maksimālo finansējumu un sasniedzamos uzraudzības rādītājus, kā arī snieguma ietvaros plānotos rādītājus.Gadījumā, ja tiks precizēti darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” uzraudzības rādītāji, Labklājības ministrijai sagatavos un iesniegs MK noteiktā kārtībā grozījumus MK noteikumos Nr.468. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir:- ilgstošie bezdarbnieki, tai skaitā bezdarbnieki ar invaliditāti un prognozējamo invaliditāti;- bezdarbnieki, kuriem atbilstoši narkologa atzinumam ir alkohola, narkotisko vai psihotropo vielu atkarība, un bezdarbnieki, kuriem iespējama alkohola, narkotisko vai psihotropo vielu atkarība, bet nav saņemts narkologa atzinums. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts pozitīvi ietekmēs sabiedrību, tai skaitā pasākuma mērķa grupu, jo profesionālās piemērotības pakalpojums būs pieejams visiem bezdarbniekiem (iepriekš tikai bezdarbniekiem ar invaliditāti un prognozējamo invaliditāti), kuri bijuši bez darba vismaz 12 mēnešus un saņēmuši NVA nosūtījumu uz profesionālās piemērotības noteikšanu. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi:  | 8 509 579 | -272 488 | -2 648 373 | -3 910 162 | -4 031 045 |
| 2. Budžeta izdevumi:  | 10 011 270 | -320 574 | -3 115 733 | -4 600 191 | -4 742 406 |
| 3. Finansiālā ietekme:  | -1 501 691 | 48 086 | 467 360 | 690 029 | 711 361 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Šobrīd pasākuma ietvaros projektam pieejamais maksimālais kopējais attiecināmais finansējums ir 40 043 677 *euro* apmērā, tai skaitā Eiropas Sociālā fonda (turpmāk – ESF) finansējums 34 037 125 *euro* un valsts budžeta finansējums 6 006 552 *euro*.MK noteikumu projekts paredz samazināt pasākuma ietvaros projektam pieejamo maksimālo kopējo attiecināmo finansējumu par 8 013 565 *euro*, līdz ar to pēc MK noteikumu projekta spēkā stāšanās dienas pasākuma ietvaros projektam pieejamais maksimālais kopējais attiecināmais finansējums būs 32 030 112 *euro*, tai skaitā ESF finansējums – 27 225 595 *euro* un valsts budžeta finansējums 4 804 517 *euro*.Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie līdzekļi attiecīgajā gadā.**2015. gadā** kopējais faktiskais apgūtais finansējums (atbilstoši Valsts kases izdrukai) 11 498 *euro*, tai skaitā ESF finansējums 9 774 *euro* un valsts budžeta finansējums 1 724 *euro*.**2016. gadā** kopējais faktiskais apgūtais finansējums (atbilstoši Valsts kases izdrukai) 1 216 981 *euro*, tai skaitā ESF finansējums 1 034 434 *euro* un valsts budžeta finansējums 182 547 *euro*.Šobrīd saskaņā ar projekta iesniegumā (“Finansēšanas plāns”) norādīto (jāņem vērā, ka šobrīd nav veikti attiecīgi grozījumi projekta iesniegumā), projekta kopējais finansējums 2016.gadam tika indikatīvi plānots 5 726 532 *euro* apmērā, tai skaitā ESF finansējums 4 867 552 *euro* un valsts budžeta finansējums 858 980 *euro*. Projektā apstiprināto finansējumu indikatīvi 112 432 *euro* apmērā, tai skaitā ESF finansējums 95 567 *euro* un valsts budžeta finansējums 16 865 *euro*, plānots pārdalīt SAM 9.1.1.1. **2017. gadā** projektam valsts budžeta ilgtermiņa saistībās apstiprināts finansējums 10 011 270 *euro* apmērā, tai skaitā ESF finansējums 8 509 579 *euro* un valsts budžeta finansējums 1 501 691 *euro* (analoģisks finansējums plānots arī projekta iesniegumā). Pēc MK noteikumu projekta spēkā stāšanās 2017. gadam projektā kopējās izmaksas indikatīvi plānotas 9 690 696 *euro* apmērā, tai skaitā ESF finansējums 8 237 091 *euro* un valsts budžeta finansējums 1 453 605 *euro*.Projektā apstiprināto finansējumu indikatīvi 320 574 *euro* apmērā, tai skaitā ESF finansējums 272 488 *euro* un valsts budžeta finansējums 48 086 *euro*, plānots pārdalīt SAM 9.1.1.1. **2018. gadā** projektam valsts budžeta ilgtermiņa saistībās apstiprināts finansējums 10 007 906 *euro* apmērā, tai skaitā ESF finansējums 8 506 720 *euro* un valsts budžeta finansējums 1 501 186 *euro* (analoģisks finansējums plānots arī projekta iesniegumā). Pēc MK noteikumu projekta spēkā stāšanās 2018. gadam projektā kopējās izmaksas indikatīvi plānotas 6 895 537 *euro* apmērā, tai skaitā ESF finansējums 5 861 206 *euro* un valsts budžeta finansējums 1 034 331 *euro*.Projektā apstiprināto finansējumu indikatīvi 3 112 369 *euro* apmērā, tai skaitā ESF finansējums 2 645 514 *euro* un valsts budžeta finansējums 466 855 *euro*, plānots pārdalīt SAM 9.1.1.1. **2019. gadā** valsts budžeta ilgtermiņa saistībās apstiprināts finansējums 5 343 508 *euro* apmērā, tai skaitā ESF finansējums 4 541 982 *euro* un valsts budžeta finansējums 801 526 *euro*. Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 5 346 100 *euro* apmērā, tai skaitā ESF finansējums 4 544 185 *euro* un valsts budžeta finansējums 801 915 *euro*.Pēc MK noteikumu projekta spēkā stāšanās 2019. gadam projektā kopējās izmaksas indikatīvi plānotas 5 411 079 *euro* apmērā, tai skaitā ESF finansējums 4 599 417 *euro* un valsts budžeta finansējums 811 662 *euro*. 2019.gada projekta finansējums indikatīvi palielināts 67 571 *euro* apmērā (papildus šobrīd valsts budžetā plānotajam).**2020. un 2021. gadā** saskaņā ar likumu “Par valsts budžetu”, projektam kopējās izmaksas plānotas 8 942 919 *euro* apmērā, tai skaitā ESF finansējums 7 601 481 *euro* un valsts budžeta finansējums 1 341 438 *euro*.**2020. gadam** šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 5 343 419 *euro* apmērā, tai skaitā ESF finansējums 4 541 906 *euro* un valsts budžeta finansējums 801 513 *euro*. Pēc MK noteikumu projekta spēkā stāšanās projektā kopējās izmaksas indikatīvi plānotas 5 268 864 *euro* apmērā, tai skaitā ESF finansējums 4 478 534 *euro* un valsts budžeta finansējums 790 330 *euro*.**2021. gadam** šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 3 596 952 *euro* apmērā, tai skaitā ESF finansējums 3 057 409 *euro* un valsts budžeta finansējums 539 543 *euro*. Pēc MK noteikumu projekta spēkā stāšanās projektā kopējās izmaksas indikatīvi plānotas 3 535 457 *euro* apmērā, tai skaitā ESF finansējums 3 005 139 *euro* un valsts budžeta finansējums 530 318 *euro*.**2020. un 2021. gadam** projektā apstiprināto finansējumu indikatīvi 138 598 *euro* apmērā, tai skaitā ESF finansējums 117 808 *euro* un valsts budžeta finansējums 20 790 *euro*, plānots pārdalīt SAM 9.1.1.1. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts. Finansējums (publiskais finansējums 8 013 565 *euro* apmērā) tiks pārdalīts uz SAM 9.1.1.1.Saskaņā ar darbības programmā „Izaugsme un nodarbinātība” noteikto, 9.prioritārajam virzienam “Sociālā iekļaušana un nabadzības apkarošana” ESF piešķīrumam paredzama rezerve 14 001 679 *euro* apmērā. Labklājības ministrijas atbildībā esošajiem 9. prioritārā virziena specifiskā atbalsta mērķiem kopējā ESF finansējuma rezerve paredzēta 8 603 414 *euro* apmērā. Rezervi paredzēts veidot SAM 9.1.1.1. („Subsidētās darbavietas nelabvēlīgākā situācijā esošiem bezdarbniekiem”) 1 186 027 *euro* apmērā, 9.1.1.3. pasākumam („Atbalsts sociālajai uzņēmējdarbībai”) 4 250 000 *euro* apmērā, un 9.2.2.1. pasākumam (“Deinstitucionalizācija”) 3 167 387 *euro* apmērā.Pēc MK noteikumu spēkā stāšanās tiks ierosināts veikt attiecīgus grozījumus projektā, tai skaitā projekta iesnieguma 2. pielikumā (“Finansēšanas plāns”).Finansējums, ko plānots novirzīt SAM 9.1.1.1, tiek aprēķināts veidojot starpību no šobrīd projektā plānotā (saskaņā ar projekta iesniegumu (“Finansēšanas plāns”)) kopējā finansējuma un šobrīd projektam valsts budžeta ilgtermiņa saistībās apstiprinātā/plānotā finansējuma (papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta iesniegumā “Finansēšanas plāns”). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši Labklājības ministrijas rosinātajiem grozījumiem MK noteikumos Nr.75 (izsludināti Valsts sekretāru sanāksmē 13.10.2016. (VSS–968) un iesniegti Valsts kancelejā 10.01.2017.).MK noteikumu projektu MK nepieciešams izskatīt vienlaikus ar Labklājības ministrijas izstrādāto MK noteikumu projektu “Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” un pēc (vai vienlaikus) MK noteikumu Nr.75 spēkā stāšanās. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2016. gada 22.septembra līdz 2016. gada 6.oktobrim aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2016. gada 6. oktobrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas V sadaļu neskar.*

Labklājības ministrs Jānis Reirs

17.01.2017. 12:48

3087

R.Kudļa, 67021630

Rudolfs.Kudla@lm.gov.lv

1. MK 2011. gada 25. janvāra noteikumi Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”, pieejami <http://likumi.lv/doc.php?id=225425> [↑](#footnote-ref-1)
2. Likumprojekta salīdzinošā tabula “Grozījumi Sociālo pakalpojumu un sociālās palīdzības likumā” (reģ.nr.148/Lp12), pieejams <https://goo.gl/a2J0DP> [↑](#footnote-ref-2)